উঠছে দেয়াল

~মিয়াজী

সাদা ধোয়ার কুন্ডলী পাকিয়ে

হতাশার বাষ্প ছরিয়ে পরছে চারদিক

ঝিম ধরা সময় ঝিম ধরা জীবন

আগুনে পুরছে

পুরছে মন।।

সিক্ত জোৎস্নায় জীবনের কোলাহল ছাপিয়ে

দেয়াল উঠছে, উঠছে দেয়াল

তোমার হাত বেয়ে

আমার হাত বেয়ে

একটার পর একটা পাথর

উঠে যাচ্ছে চারপাশে

পা,হাটু,বুকের পাজর ছারিয়ে

উঠে যাচ্ছে দেয়াল।।

তোমাতে আমাতে

চোখের দৃষ্টি ছাপিয়ে

কৃষ্ণচূড়ার রক্তিম ফুল গুলোকে আড়াল করে

পাহাড়ের সারি, গ্রামের মেঠোপথ

পাখিদের কোলাহল

সব পেছনে ফেলে

আকাশ পানে উঠছে দেয়াল।।

আমাকে ঘিরে একা করে

তোমাকে ঘিরে একা করে

ধোয়ার কুন্ডলীর মত দেয়াল উঠছে

হৈ চৈ কোলাহল

মাতাল হাওয়া

সব থামিয়ে

উঠে যাচ্ছে দেয়াল

নীরবতা নীরবতা, শুনশান নীরবতা

আর হবেনা দেখা

হাজার বছর ধরে যে দেয়াল উঠছে

কালো পাথরের দেয়াল

একা করে দিচ্ছে আমাদের,যা চাই

চুপচাপ দেখে যাও

দেয়াল উঠছে।।